జగన్ మోహన్ రావు అరిశనపల్లి

జగన్ మోహన్ రావు అరిశనపల్లి ఒక ప్రముఖ విద్యావేత్త, వ్యాపారవేత్త, క్రీడా వేత్త. ఇతను ఇండ్ వెల్ గ్రూప్   సంస్థలను స్థాపించారు, అలాగే అక్షర ఇంటర్నేషనల్ స్కూల్స్ చైర్మన్ గా ఉన్నారు. క్రీడా రంగంలో, మీడియా రంగంలో,వాయురంగంలో  వీరు వ్యాపారాలను కొనసాగిస్తున్నారు. విద్యారంగంలో, క్రీడా రంగ అభివృద్ధికి కృషి చేస్తున్నారు.

జీవితం
జగన్ మోహన్ రావు అరిశనపల్లి జన్మస్థలం దండుమైలారం, రంగారెడ్డి జిల్లా. వీరు నారాయణ రావు, లక్ష్మి దంపతులకు జనవరి 10 , 1973 న జన్మించారు.

వ్యక్తిగత వివరాలు 
పేరు: జగన్ మోహన్ రావు అరిశనపల్లి
చదువు: ఎంబీఏ 
జననం:  జనవరి 10 , 1973
పుట్టిన ఉరు: దండుమైలారం, రంగారెడ్డి జిల్లా
భార్య: సరిత అరిశనపల్లి
పిల్లలు: కుమార్తె, కొడుకు 
నివాసం: హైదరాబాద్, తెలంగాణ 
వృత్తి: విద్యావేత్త, వ్యాపారవేత్త

హైదరాబాదు క్రికెట్ సంఘం అధ్యక్షునిగా ఎన్నిక 
అక్టోబర్ 20, 2023 న జరిగిన హైదరాబాదు క్రికెట్ సంఘం ఎన్నికల్లో జగన్ మోహన్ రావు అరిశనపల్లి అధ్యక్షునిగా ఎన్నికయ్యారు. అక్టోబర్ 25,2023 న హైదరాబాద్ లోని రాజీవ్ గాంధీ అంతర్జాతీయ క్రింద మైదానం ప్రాంగణంలోని హైదరాబాదు క్రికెట్ సంఘం కార్యాలయంలో వీరు అధ్యక్షునిగా ప్రమాణస్వీకారం చేసారు

ప్రస్థానం

 జగన్ మోహన్ రావు అరిశనపల్లి 2010 సంవత్సరంలో అక్షర ఇంటర్నేషనల్ స్కూల్స్ స్థాపించారు. తెలంగాణ రాష్ట్రంలో 8 స్కూల్స్ ద్వారా నాణ్యతమైన విద్యాబోధన ఈ సంస్థ చేస్తున్నది. 

 ఆసరా ఫౌండేషన్ ద్వారా జగన్ మోహన్ రావు అరిశనపల్లి అనేక సేవ కార్యక్రమాలను చేసారు. దండుమైలారం గ్రామంలో ప్రభుత్వ జిల్లా పరిషత్ పాఠశాలను ఈ ఫౌండేషన్ ద్వారా అభివృద్ధి చేసారు.

 2001 సంవత్సరంలో ఏస్ మీడియా సంస్థను స్థాపించారు. ఈ సంస్థ తెలంగాణ ప్రభుత్వ అధికారిక కార్యక్రమాలను, తెలంగాణ శాసనసభ సమావేశాలను ప్రత్యక్ష ప్రసారం చేస్తుంది.

 ఇండ్ వెల్ గ్రూప్  అనే సంస్థకు ఫౌండర్, చైర్మన్ గా ఉన్నారు. ఈ సంస్థ అనేక రంగాలలో తమ కార్యకలాపాలను కొనసాగిస్తున్నది. వాయరంగంలో, లాజిస్టిక్స్ రంగంలో, హాస్పిటాలిటీ రంగంలో, సమాచార మరియు సాంకేతిక రంగంలో సేవలు అందిస్తున్నది .

మూలాలు